Դանիայի ազգային թանգարան

**Դանիայի ազգային թանգարան** (), մշակույթի պատմության խոշորագույն թանգարան Դանիայի մայրաքաղաք Կոպենհագենում, որտեղ ներկայացված է Դանիայի և օտար երկրների մշակույթի պատմությունը։ Թանգարանի գլխավոր շենքը գտնվում է Կոպենհագենի կենտրոնում՝ Ստրոյետ հետիոտնային գոտու տարածքում։ Թանգարանում ներկայացված են ցուցանմուշներ ամբողջ աշխարհից՝  Գրենլանդիայից մինչև Հարավային Ամերիկա։ Թանգարանը նաև հովանավորում է Գրենլանդիայի հետազոտական կենտրոնին՝ Գրենլանդիայում հետագա հնագիտական և մարդաբանական հետազոտությունների համար։

Թանգարանն ունի մի շարք ազգային պարտավորություններ, մասնավորապես հետևյալ հիմնական ոլորտների շրջանակներում` հնագիտություն, ազգագրություն, դրամագիտություն, բնական գիտություն, ճարտարապետական կոնսերվացիա, կապի ու շինարարության գործունեություն կապված Դանիայի եկեղեցիների հետ, ինչպես նաև Danefæ (ազգային գանձեր) գործածում։

## Ցուցադրություն
Թանգարանում ներկայացված են Դանիայի պատմության 14000 տարիները՝ սկսած Սառցե դարաշրջանի հյուսիսային եղջերու-որսացողներից, վիկինգներից, կրոնական ստեղծագործություններ միջնադարից, երբ եկեղեցին շատ կարևոր էր դանիական կյանքում, դանիական մետաղադրամներ վիկինգների ժամանակներից մինչև մեր օրեր, մետաղադրամներ Հին Հռոմից և Հունաստանից, ինչպես նաև այլ մշակույթների մետաղադրամների և արժույթների օրինակներ։ Դանիայի ազգային թանգարանն ունի դանիական ամենամեծ և առավել բազմազան ցուցանմուշների հավաքածուն հնագույն մշակույթներից՝ Հունաստանից, Իտալիայից, Մերձավոր Արևելքից, Եգիպտոսից։ Օրինակ, ունի ցուցանմուշների մի հավաքածու, որը վերգտնվել է 1957 թվականին Իրաքի Տել Շեմշարա հնագիտական վայրի պեղումների ժամանակ։

Ցուցանմուշները նաև ներկայացնում են, թե ով է Դանիայի ժողովուրդը, պատմություններ առօրյա կյանքից և հատուկ առիթներից, պատմություններ դանիական պետության և ազգի մասին, 1560-2000 թվականներին Դանիայում ապրած տարբեր մարդկանց կյանքից։

Դանիական նախապատմություն բաժինը վերաբացվել է 2008 թվականի մայիսին վերանորոգումից հետո։

2013 թվականին Մարգարետ 2-րդի գլխավորությամբ բացվել է վիկինգների վերաբերյալ խոշոր ցուցահանդես։ Այն շրջել է նաև այլ թանգարաններում, այդ թվում՝ Լոնդոնի Բրիտանական թանգարանում։

## Արժեքավոր ցուցանմուշներ
* Գալեուսի ոսկե եղջյուրներ (միայն պատճեններն են ցուցադրվում, քանի որ բնօրինակները ոչնչացվել են) 
* Կաթսա Գունդեստրուպայից
* Էդտվեդցի աղջկա դագաղ
* Հնագույն քար Կինգիտորսկ կղզուց
* Հնագույն քար Սնոլդևից
* Արևային սայլ
* Սեկիլոզ տապանագիր
* Զենքեր Նոլդերից 
* Աղեղ Հոլմեգաարդից

## Տնօրեններ
* Քրիստիան Յուրգենսեն Թոմսեն (1825-1865)
* Ենս Յակոբ Ասմուսեն Վորսո (1856-1874)
* Սոֆուս Մյուլեր (1895-1921)
* Օլաֆ Օլսեն (1981-1995)
* Սթին Վես (1996-2001)
* Քարսթեն Լարսեն (2002-2008)
* Պեր Քրիստիան Մեդսեն (2008 թվականից)

## Պատկերասրահ

Guldhornene DO-10765 original.jpg|Գալեուսի ոսկե եղջյուրների երկու կրկնօրինակները, մոտ.՝ 4-րդ դար 
Bronze Age Helmets, Nationalmuseet Copenhagen.jpg|Բրոնզեդարյան եղջյուրավոր սաղավարտներ Բրոնսե Մոսեից, Դանիա 
Gundestrup cauldron - F.I.4277.jpg|«Gundestrupkarret» (կաթսա Գունդեստրուպայից), մ.թ. ա. 1-ին դար
Solvognen - Do 2010 1276.jpg|Արևային սայլ
Nivisarsiaq (Mathias Blumenthal).jpg|«Nivisarsiaq», գրելանդացի աղջկա նկար, ով Դանիա է եկել 18-րդ դարի կեսերին
Egtvedpigen.jpg|Էդտվեդցի աղջկա դագաղ, ուշ բրոնզի դար
Aurochs, Danish National Museum.jpg|Վայրի ցուլի կմախք
Danish Pride, National Museum of Denmark.jpg|Ցուցանմուշ դանիական նացիանալիզմի բաժնից
Maori Face mask, National Museum of Denmark.jpg|Ցուցանմուշ Նոր Զելանդիայից, հատվածներ համաշխարհային պատմությունից ու ավանդույթներից


## Ծանոթագրություններ

## Արտաքին հղումներ
* 

Կատեգորիա:1819 հիմնադրումներ Դանիայում
Կատեգորիա:1849 հիմնադրված թանգարաններ
Կատեգորիա:Ազգագրական թանգարաններ
Կատեգորիա:Դանիայի թանգարաններ
Կատեգորիա:Կոպենհագեն
Կատեգորիա:Հնագիտական թանգարաններ